שחר כתום

שחר כתום הוא ספר בעריכת יצחק רקנטי ורפי בן בשט, העוסק במאבק כנגד תוכנית ההתנתקות, ומשלב מאמרים, מסמכים מקוריים, סיפורים, שירים וקטעי יומנים. שם הספר נבחר כפרפרזה לשחר אדום (שמה הקודם של כיפת ברזל) - מערכת ההתרעה מפני רקטות קסאם שהופעלה לאחר ההתנתקות, וזאת כדי לסמל את הקשר, בעיני המחברים, בין קמפיין המאבק בהתנתקות שהשתמש בצבע הכתום, לבין התגברות ירי הקסאמים.

הספר סוקר את האירועים מנקודת מבט ימנית, ויש בו ביטוי לדעות שהיו בתוך סקטור זה; מתומכי מאבק אלים וחסר פשרות ועד ה"ממלכתים" שהתנגדו למאבק שיש ספק בחוקיותו.

בספר ארבעה חלקים:
שמים אפורים - תוכנית ההתנתקות וראשית המאבק.
המון נכסף - אישור ההתנתקות בממשלה, והמאבק על דעת הקהל והכנות למאבק פיזי.
אופק מאדים - ביצוע התוכנית וההתנגדות.
ניצן ירוק - הניסיון להשתקם.

קישורים חיצוניים
 
 

ספרים בעברית
ספרי 2006
ספרי ספריית בית אל
המחאה נגד תוכנית ההתנתקות